Gandia rep una subvenció de 46.615 euros de la Diputació de València per a continuar amb l'exhumació de les fosses del franquisme
10 setembre 2024

## Gandia rep una subvenció de 46.615 euros de la Diputació de València per a continuar amb l'exhumació de les fosses del franquisme10 setembre 2024Última actualització: 11 juliol 2025

![](../gestion/img/426cca21ac78600e1d9576cdf915119f14e3137684eb79f41da7632d548adcc2.jpeg)  
  

L'Ajuntament de Gandia ha rebut una subvenció de 46.615 euros per part de la **Diputació de València**, destinada a la realització d'estudis de laboratori en el marc de la tercera campanya d'excavació i exhumació de fosses del franquisme al cementeri municipal. Els treballs també inclouen la identificació de 27 cossos de víctimes de la repressió franquista.

Aquesta ajuda s'emmarca dins de la línia d'actuació de la **Delegació de Memòria Democràtica de la Diputació**, que subvenciona al 100% les exhumacions a petició d'associacions de familiars i ajuntaments, amb l'objectiu de complir amb els principis de veritat, justícia i reparació reconeguts pel Dret Internacional vinculats als Drets Humans.

La primera tinenta d'alcaldia i regidora de Memòria Democràtica de Gandia, **Alícia Izquierdo**, ha expressat la seua satisfacció per la concessió d'aquesta ajuda: “Continuem avançant en el compromís ferm de recuperar la memòria històrica del nostre municipi. Aquest finançament permetrà identificar les víctimes que encara resten en fosses comunes i retornar-les a les seues famílies. És una qüestió de dignitat, de justícia i de reparació històrica.”

Izquierdo també ha volgut agrair “el compromís institucional de la Diputació de València, sobretot de la Delegació de Memòria Democràtica, que ha estat clau per a poder portar avant aquest projecte. Recuperar el passat és fonamental per a construir un futur més just i més humà.”

[Twittear](https://twitter.com/share)